ʻŪfia mo Latā

Ko ʻŪfia mo Latā, ko e ongo hingoa kinaua ʻo e konga ʻao ʻe ua ʻi he langi tuʻotolu pe tuʻofā.

ʻOku ngāueʻaki ʻe he laʻā, ʻosi ʻene hopo, ʻi heʻene toi ke tala ia mo hono foha, ko Sisimataʻilaʻā.

Ko e heliaki ia ki he ngaahi konga ʻao kotoa, pe he mafoa ʻa e ata ʻasi ʻi hahake, pe 
ko e kaveinga ki he hahake. Fakatātā:

 … Langi tuʻotolu langi tuʻofā
 nofo ai ʻŪfia mo Latā
 ko e langi kehe, langi ʻuha
 ne ne ʻūfia langi maʻa …?; Lau langi; teautaʻu 19

 Fuifui he taulanga
 puna ʻo fetēleni mo e ata
 vaʻinga he ʻŪfia mo Latā
 tui mei ai e maama …Tuʻuhetoka (Mataitini); Fuifui he taulanga; 1905

 … Kuo kau ʻulufonua ʻa e laʻā
 pea hopo ʻa ʻŪfia mo Latā
 ke mou tuē mo mavava …Malia Latai; Hiva ʻo Vuna Tuʻiʻoetau ʻAhomeʻe; 1971

Tataku

E.W. Gifford; Tongan myths and tales; BPB 8; 1924
Langi tauʻolunga & hiva kakala; Nukuʻalofa 2000; ISBN 978-982-98007-1-8

category:talatupuʻa
category:talatukufakaholo
category:hiva fakatonga